b'\n_START_ARTICLE_\nNefrologi\n_START_PARAGRAPH_\nNefrologi (af gr\xc3\xa6sk: \xce\xbd\xce\xb5\xcf\x86\xcf\x81\xcf\x8c\xcf\x82, nephros (nyre) og -\xce\xbb\xce\xbf\xce\xb3\xce\xaf\xce\xb1, logia (l\xc3\xa6ren om)) er det l\xc3\xa6gevidenskabelige speciale, der besk\xc3\xa6ftiger sig med nyrerne. Specialet omfatter diagnosticering og behandling af nyresygdomme, herunder behandling af patienter med nyresvigt der kr\xc3\xa6ver dialyse eller nyretransplantation._NEWLINE_En l\xc3\xa6ge med speciale i nefrologi kaldes en nefrolog eller nyrel\xc3\xa6ge. Danske nefrologer har deres eget videnskabelige selskab, Dansk Nefrologisk Selskab.'